Νέα Ιωνία Μαγνησίας

Η Νέα Ιωνία είναι πόλη της Θεσσαλίας στην Περιφερειακή Ενότητα Μαγνησίας.

 Γενικά στοιχεία 
Η Νέα Ιωνία γειτνιάζει νοτιοδυτικά με τον Βόλο και αποτελεί τη δεύτερη σε μέγεθος πόλη της Μαγνησίας. Φυσικό όριο μεταξύ της πόλης του Βόλου και της πόλης της Νέας Ιωνίας είναι ο ποταμός Κραυσίδωνας. Ο πληθυσμός της Νέας Ιωνίας, σύμφωνα με την ελληνική απογραφή του 2021, ανέρχεται σε 31.684 κατοίκους.

 Ονομασία 
Οι πρόσφυγες που ξεριζώθηκαν από τη Σμύρνη και την υπόλοιπη Μικρά Ασία το 1922 με τη Μικρασιατική Καταστροφή ήταν οι πρώτοι κάτοικοι της περιοχής. Στην αρχή ήταν μία συνοικία του Βόλου και ονομαζόταν «Προσφυγικός συνοικισμός» ή απλά «συνοικισμός». Το οριστικό όνομα «Νέα Ιωνία» η περιοχή το πήρε το 1947, σε ανάμνηση των ξεριζωμένων πατρίδων - της Ελληνικής Ιωνίας - και τη μετατροπή της σε ξεχωριστό δήμο και ξεχωριστή πόλη.

 Ιστορικά στοιχεία 
Η ιστορία του τόπου συνδέεται άμεσα με τη Μικρασιατική Καταστροφή, τον εμπρησμό της Σμύρνης και ξεριζωμό 1.500.000 Ελλήνων της Μικράς Ασίας τον Αύγουστο του 1922 από τις ακμάζουσες πατρογονικές τους εστίες.

Στα τέλη του φθινοπώρου του 1924 στην άνυδρη περιοχή του Ξηρόκαμπου πάνω από το χείμαρρο Κραυσίδωνα, άρχισαν να δημιουργούνται σε πρώτη φάση τα πρώτα προσφυγικά σπίτια για 2.000 περίπου άτομα, τα λεγόμενα Τετράγωνα δημιουργώντας τον προσφυγικό Συνοικισμό του Βόλου, τη Νέα Ιωνία.
Μέσα στο καλοκαίρι του 1925 ανεγέρθηκαν τα λεγόμενα Τσιμεντένια στα δυτικά της κεντρικής πλατείας και σε λίγα χρόνια τα Πέτρινα, δυτικά, όπου μαζί με τα Τζαμαλιώτικα και τα Γερμανικά ανατολικά τους, υπάρχουν και μένουν μόνιμα μέχρι και σήμερα – κάποια από αυτά με την παλιά, την πρώτη τους μορφή – δίνοντας στη Νέα Ιωνία μία ξεχωριστή φυσιογνωμία.

 Η πόλη σήμερα 
αριστερά|μικρογραφία|229x229εσ|Η εκκλησία του Ευαγγελισμού της Θεοτόκου.
Σήμερα, η Νέα Ιωνία έχει τα χαρακτηριστικά μιας σύγχρονης πόλης, με γοργούς ρυθμούς ανάπτυξης αλλά και με αρκετά προβλήματα. Η προσφυγική προέλευση του πληθυσμού της Νέας Ιωνίας έπαιξε σημαντικό ρόλο στην εξέλιξη της κοινωνικής, οικονομικής και πολιτιστικής φυσιογνωμίας της περιοχής. Αποτελείται από το ιστορικό κέντρο, γύρω από το οποίο έχει επεκταθεί η σημερινή πόλη, μια κοινότητα και δύο αγροτικοί οικισμοί. 

Στα αξιοθέατα της πόλης περιλαμβάνονται το Μουσείο Εθνικής Αντίστασης, το Μουσείο Προπολεμικής Μεταξουργίας, η εκκλησία της Ευαγγελίστριας, κ.ά. 

Από το 2023 λειτουργεί το Κέντρο Μικρασιατικού Πολιτισμού Η Στέγη των Ιώνων της Πολιτιστικής Εστίας Μικρασιατών Νέας Ιωνίας Μαγνησίας "Ίωνες" (οδός Χρ.Λούλη 68).

 Διοικητικά - πληθυσμιακά στοιχεία 

Αναφέρεται επίσημα ως ξεχωριστός οικισμός για πρώτη φορά το 1928 γραμμένη ως Συνοικία Νέας Ιωνίας να προσαρτάται στον τότε δήμο Παγασών. Το 1946 με το ΦΕΚ 290Α - 26/09/1946 το όνομα του οικισμού διορθώθηκε σε Νέα Ιωνία και ορίστηκε έδρα της ομώνυμης νεοϊδρυθείσας κοινότητας. Το 1981 προσαρτήθηκαν οι καταργούμενοι οικισμοί Αερόκαμπος και Κούμες. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Κλήμα, τα Μελισσάτικα και το Φυτόκο αποτελούν την κοινότητα Νέας Ιωνίας που υπάγεται στη Δημοτική Ενότητα Νέας Ιωνίας του Δήμου Βόλου και σύμφωνα με την απογραφή 2011 απογράφησαν 32.661 κάτοικοι.ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10619 (σελ. 145 του pdf)

Οι απογραφές πληθυσμού του οικισμού μετά τον Β' Παγκόσμιο πόλεμο είναι:
ΈτοςΠληθ.195113.946196118.203197119.955198125.873199127.904200130.804201133.661ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10619 (σελ. 145 του pdf)202131.684

 Αθλητισμός 
Στην δημοτική ενότητα Νέας Ιωνίας δραστηριοποιούνται οι εξής αθλητικοί σύλλογοι:
 Γ.Σ. Νίκη Βόλου: ποδόσφαιρο, μπάσκετ, βόλεϊ, ποδηλασία, κολύμβηση, πόλο, πυγμαχία, ρυθμική γυμναστική 
 Α.Ο. Μαγνησίας: στίβος
 Γ.Σ. Πανιώνιος: ποδόσφαιρο
 Όμιλος Αντισφαίρισης Μαγνησίας (ΟΑΜ): τένις.
 Α.Ο. Τάε Κβον Ντο: τάε κβον ντο.
 Π.Α.Ο. Πηλέας: ποδόσφαιρο.
 Α.Σ. Ατρόμητος: ποδόσφαιρο.
 Α.Σ. Ηρακλής: ποδόσφαιρο.
 Α.Σ. Αργοναύτες: μπάσκετ ΑΜΕΑ
 Ιωνία Καράτε: καράτε
 Α.Σ. ΑΙΧΜΗ: τάε κβον ντο, ξιφασκία 
 ΤΑΕ ΚΒΟΝ ΝΤΟ ΝΙΚΗΣ: τάε κβον ντο

 Εξωτερικοί σύνδεσμοι 

 Ψηφιακή βιβλιοθήκη για την ιστορία της Νέας Ιωνίας.
 Το Πολιτιστικό Κέντρο Νέας Ιωνίας Βόλου (ΠΚΝΙ).

 Παραπομπές 

Κατηγορία:Δήμος Βόλου